**Proiect “Sprijinirea initiativelor antreprenoriale din Regiunea Vest”**

**ID 105939**

**Criterii de departajare a planurilor de afaceri**

*(acestea fac parte din Metodologia de selectie a planurilor de afaceri)*

D. Criterii de departajare – in urma aplicarii criteriilor de calitate de la punctul C (Criteriile de calitate – punctajul) si a realizarii unei liste in functie de punctaj, se va realiza o departajare a planurilor de afaceri in functie de urmatoarele criterii:

a) maxim 20% din planurile de afaceri selectate sa fie din categoria CAEN sectiunea G cu exceptia grupei 452, restul planurilor de afaceri din aceasta categorie vor fi respinse (de exemplu la 36 planuri de afaceri, maxim 7 planuri din categoria mentionata vor fi mentinute pe lista, restul vor fi respinse);

b) maxim 10% din planurile de afaceri selectate sa apartina persoanelor care nu au mai participat la cursul Competente antreprenoriale, restul planurilor de afaceri depuse de aceasta categorie de persoane vor fi respinse;

c) minim 10% din planurile de afaceri selectate sa prevada masuri care contribuie la aplicarea principiilor dezvoltarii durabile (de exemplu din totalul de 36 planuri de afaceri, minim 4 planuri trebuie sa prevada masuri concrete de dezvoltare durabila, care vor fi ordonate in functie de punctajul de la C);

d) minim 10% din planurile de afaceri selectate sa prevada masuri pt sprijinirea tranzitiei catre o economie cu emisii scazute de dioxid de carbon si eficienta din punctul de vedere al utilizarii resurselor;

e) minim 10% din planurile de afaceri selectate sa prevada masuri de inovare sociala;

f) minim 25% din planurile de afaceri selectate sa prevada masuri pt utilizarea si calitatea TIC;

g) minim 10% din planurile de afaceri selectate sa prevada masuri ce vor promova concret consolidarea cercetarii, a dezvoltarii tehnologice si/sau a inovarii, prin derularea de activitati specifice;

h) minim 2 din planurile de afaceri selectate sa fie implementate in fiecare din cele 4 judete ale Regiunii V;

i) nu vor fi finantate doua sau mai multe planuri de afaceri, propuse de persoane diferite, identice sau cu un grad foarte mare de asemanare în ceea ce priveste descrierea segmentului de piata, planului de management si marketing si bugetul detaliat;

j) planurile de afaceri propuse spre finantare vor reflecta realitatea segmentului de piata vizat si vor fi fundamentate tehnic si economic, pornind de la informatii verificabile in zona geografica de implementare a proiectului – prin exceptie pot fi selectate planuri de afaceri de tip franciza;

k) va fi verificata eligibilitatea cheltuielilor (subventii pt infiintarea afacerii) conform Corrigendum 1 la Ghidul 3.7, valoarea solicitata urmand a fi diminuata cu cuantumul cheltuielilor neeligibile;

l) dupa departajarea planurilor de afaceri in functie de criteriile a) – k), se va intocmi lista finala cu planurile selectate si valoarea lor si se va realiza incadrarea in suma maxima totala de 6.420.240 lei pt 36 planuri de afaceri (36 x 178.340 lei echivalentul a 40.000 euro la cursul Inforeuro din august 2016 de 4.4585 lei/euro) si implicit in suma maxima aferenta transei initiale de 75%, respectiv 4.815.180 lei. Pe lista vor fi minim 36 planuri de afaceri, iar ultimul plan de pe lista va primi diferenta dintre suma maxima totala (6.420.240 lei) si suma planurilor de afaceri aprobate aflate pe lista inaintea ultimului plan, cu posibilitatea suplimentarii sumei (prin acte aditionale) in cazul necheltuirii integrale a sumelor aprobate.

In functie de numarul planurilor de afaceri selectate (care poate fi mai mare decat 36 deoarece exista probabilitatea ca media/plan de afaceri poate fi mai mica decat 40.000 euro), va fi stabilita Valoarea totala a finantarilor solicitate (VTS) in urma adunarii valorilor tuturor planurilor de afaceri din lista finala, iar VTS nu poate depasi suma maxima de 6.420.240 lei.

In urma stabilirii si aprobarii VTS, va fi aprobata Valoarea totala a ajutoarelor de minimis aferenta transei initiale de 75% (VT transa initiala), care nu poate depasi totalul de 4.815.180 lei. VT transa initiala constituie baza pt elaborarea contractelor de subventii (valoarea primei transe este suma certa ce poate fi decontata pt planurile de afaceri selectate in cadrul 1.4, valoarea transei finale urmand a fi stabilita in cadrul subactivitatii 2.4).

Ulterior, se va stabili si aproba Valoarea totala a ajutoarelor de minimis aferenta transei finale (VT transa finala) dupa urmatoarea formula: VT transa finala = VTD - VT transa initiala, unde VTD reprezinta valoarea totala disponibila de 5.616.000 lei conform estimarii din Bugetul proiectului. VTD a fost stabilita in Bugetul proiectului la 5.616.000 lei (o medie de 156.000 lei echivalentul a 34989 euro pt 36 planuri de afaceri) datorita faptului ca nu toate planurile de afaceri vor fi la valoarea maxima de 40.000 (conform analizei preliminare doar 29,94% dintre respondent au nevoie de 40.000 euro pt demararea unei afaceri) euro si nu toate afacerile vor respecta regula de acordare a transei finale (realizarea unor venituri din activitatea curenta de minimum 30% din valoarea transei initiale, in termenul de 12 luni aferente etapei a II-a).

Contractele de subventie vor fi incheiate cu fiecare persoana in functie de valoarea finantarii solicitate in planul de afaceri selectat, fiind prevazuta ca certa alocarea primei transe de maxim 75%, iar transa finala va fi acordata daca este respectata regula din Ghidul POCU 3.7 si daca exista sume disponibile (metodologia de alocare a VT transa finala este descrisa in cadrul subactivitatii 2.4).

 m) se va intocmi si lista de rezerva cu planurile de afaceri pt care nu exista sume disponibile, dar care pot fi finantate in cazul unor retrageri sau a realizarii de economii.

Dupa finalizarea procedurii de selectie, va fi publicata lista finala cu planurile de afaceri selectate (in presa si pe site-ul CCIA Arad) si vor fi anuntati direct castigatorii, care vor fi imediat pregatiti pt participarea la stagiile de practica. Pt planurile de afaceri respinse sau fara finantare se vor comunica motivele respingerii/depunctarii/departajarii (care vor fi obiective – neindeplinirea conditiilor de eligibilitate, neindeplinirea criteriilor de calitate si de departajare) catre toti participantii, iar acestia vor putea contesta aceste motive, in termen de 5 zile lucratoare avand posibilitatea de a aduce justificari suplimentare pt documentele depuse.

Procesul de selectie descris mai sus asigura: transparenta (selectia se bazeaza pe reguli si proceduri clar stabilite si neechivoce, despre care sunt informati in prealabil toti participantii, fiind asigurata si comunicarea tuturor deciziilor), echidistanta (toate persoanele si toate documentele depuse sunt tratate in mod egal, evaluate in mod impartial pe baza criteriilor stabilite in metodologie, indiferent de rasa, nationalitate, etnie, limba, religie, categorie sociala, convingeri, sex, orientare sexuala, varstă, handicap, boala cronica necontagioasa, infectare HIV, apartenenta la o categorie defavorizatasau orice alt criteriu asemanator) si obiectivitate (criteriile sunt clare si obiective – conditiile fiind cele din Ghidul POCU 3.7).